R A T I 0. 173 



incertae habendae sunt conditiones, in quibus tune versantur, saepe fieri 

 nequit ut actiones mere chemicas cognoscamus. Itaque non sine iusta 

 causa chemiam, -quando opem suam confer t ad explorationem ulteriorem 

 materierum in corporibus vivis praesentium proprio nomine nuncuparunt 

 et chemiam physiologicam appellaverunt. De qua quidem disciplina non 

 sum locutus, quum, licet observatorum factorum sylva sit ditissima, vix 

 tamen dici possit pars chemiae proprie sic dictae. Eius progressus tamen 

 rnagnam partem dependent de chemia organica. Unde factum est, ut 

 chemia physiologica animalium multo magis sit exculta quam plantarum. 

 Nimirum in organismo animali inprimis retrograda, quam vocant, mate- 

 rierum metamorphosis locum obtinet; i. e. e materiis compositis formantur 

 aliae quae minus sint compositae, cuiusmodi action um cognitio satis plena 

 in chemia habetur; dum contra in organismis & regno plantarum meta- 

 morphosis progressiva quam dicunt contingat ita ut e materiis minus com- 

 positis oriantur magis compositae, cuius rei notitia multo minus ampla 

 est chemicis. 



Quodsi iam brevissimis verbis complectamur quae summatim disputavi, 

 characterisrnum chemiae hodiernae cum antiquiore comparatae hisce fere 

 notis contineri affirmare licet. 



Mutata est dispositio materierum bene cognitarum ita ut magis cum 

 rerum natura ipsa congruat. 



Notiones ortae sunt circa dissolutiones et compositiones corporum, quae 

 accuratius observationi respondent. 



Operam dederunt chemici ut perspiceretur nexus inter compositionem 

 chemicam corporum et eorum proprietates physicas. 



Arte produxerunt materies organicas. 



Synthesis in contemplatione chemica spectari coepit non minus quam 

 analysis. 



Organica chemia vim habere coepit in rationem chemiae anorganicae. 



Utramque arete coniunctam neque alteram ab altera divellendam esse 

 chernici senserunt. 



